เจ้าของร้านขายอุปกรณ์ตัดเย็บสุดเจ็บช้ำ ถูกโจรจองเวรเข้าขโมยของในร้านทุกปี ปีนี้อุตส่าห์ซื้อกล้องวงจรปิดมาติด หวังให้โจรเกรงกลัว แต่กลับโดนไปแล้ว 5 ครั้ง มิหนำซ้ำโจรยังถอดกล่องบันทึกของมูลกล้องฯ ไปด้วย เชื่อเป็นฝีมือลูกจ้างเก่า ,เมื่อเวลา 09.30 น. วันที่ 21 พ.ย. 57 พ.ต.ท สุนันท์ สังข์สวัสดิ์ สารวัตรเวร สภ.เมืองตรัง รับแจ้งเหตุลักทรัพย์ที่ร้านขายอุปกรณ์ตัดเย็บเสื้อผ้า ชื่อ ร้านลูกไม้ ตั้งอยู่เลขที่ 160/6 ถ.พระราม 6 ต.ทับเที่ยง อ.เมือง จ.ตรัง เป็นอาคารพาณิชย์ 3 ชั้น ตั้งอยู่ใกล้ศูนย์ราชการของจังหวัดตรัง บริเวณใจกลางเมือง ใกล้กับสี่แยกหอนาฬิกา,นำกำลังไปตรจสอบ พบนางวนิดา ฟองพิทักษ์ อายุ 52 ปี เจ้าของร้าน พาไปดูในร้านซึ่งข้าวของถูกรื้อค้นกระจัดกระจาย โดยเฉพาะเหรียญที่อยู่ในบริเวณลิ้นชัก จำนวน 200 กว่าบาทหายไป พร้อมกับทีวีสีขนาด 24 นิ้ว รวมไปถึงกล่องบันทึกข้อมูลกล้องวงจรปิด ก็ถูกคนร้ายขโมยเอาไปด้วย,นางวนิดา ผู้เสียหาย ให้การว่า ร้านของตนเปิดขายอุปกรณ์ตัดเย็บเสื้อผ้ามานานกว่า 16 ปีแล้ว ซึ่งในแต่ละปีก็มักโดนหัวขโมยเข้ามางัดแงะขโมยข้าวของเป็นประจำ จนทำให้ต้องติดตั้งกล้องวงจรปิด เพื่อเป็นการป้องกันอีกทางหนึ่ง แต่ก็ไม่ได้ทำเหตุงัดแงะที่ร้านของตนลดน้อยลงเลย แต่อย่างใด ต้องระมัดระวังด้วยการไม่เก็บของมีค่าเอาไว้ภายในร้าน ซึ่งในรอบปี 2557 ครั้งนี้ถือว่าเป็นครั้งที่ 5 แล้ว ที่ร้านตนถูกคนร้ายเข้ามาขโมยของ ที่น่าเจ็บใจคือ คนร้ายขโมยเอากล่องบันทึกข้อมูลกล้องวงจรปิดไปด้วย เหมือนกับรู้ว่ามีการติดตั้งกล้องไว้ในร้าน ทั้งนี้ ทุกครั้งที่เกิดเหตุก็จะแจ้งความไว้ตลอด,จากการตรวจที่เกิดเหตุ พบว่าคนร้ายน่าจะมีไม่ต่ำกว่า 2 คน และคงจะรู้ทางหนีทีไล่ของร้านเป็นอย่างดี เพราะไม่พบร่องรอยการงัดแงะ คาดว่าคนร้ายน่าจะใช้กุญแจผีเปิดประตูเข้าไปภายในร้าน นอกจากนี้ ยังทราบว่าที่ร้านแห่งนี้มีการเปลี่ยนลูกจ้างบ่อยครั้ง ซึ่งลูกจ้างอาจจะฉวยโอกาสนำลูกกุญแจไปปั๊มทำกุญแจสำรอง เมื่อเห็นว่าปลอดคนและสบโอกาส จึงได้ใช้กุญแจสำรองที่มีอยู่เข้าไปขโมยของในร้าน ทั้งยังขโมยกล่องบันทึกข้อมูลกล้องวงจรปิดไปด้วย จึงน่าจะมีหนอนบ่อนไส้อยู่ ซึ่งตำรวจจะเรียกตัวผู้ต้องสงสัยมาสอบปากคำต่อไป
เจ้าของร้านขายอุปกรณ์ตัดเย็บสุดเจ็บช้ำ ถูกโจรจองเวรเข้าขโมยของในร้านทุกปี ปีนี้อุตส่าห์ซื้อกล้องวงจรปิดมาติด หวังให้โจรเกรงกลัว แต่กลับโดนไปแล้ว 5 ครั้ง มิหนำซ้ำโจรยังถอดกล่องบันทึกของมูลกล้องไปด้วย เชื่อเป็นฝีมือลูกจ้างเก่า